
                 DÁM Önkormányzati Társulás
A 2026. október 27-ei Társulási Tanácsi ülés 3. napirendi pontja: A Tamási és Környéke Szociális Központ szolgáltatói nyilvántartás bejegyzésének módosítása
Előadó: a Társulási Tanács elnöke
Tisztelt Polgármester Asszony/Úr! 

Tamási város ellátási területe a DÁM Önkormányzati Társulás által fenntartott Tamási és Környéke Szociális Központ székhelyintézményéhez kapcsolódik. A Tamási és Környéke Szociális Központ intézményvezetője felmérte Tamási településen biztosított házi segítségnyújtás jelenlegi kapacitásait és a felmerülő lakossági igényeket. 
A vizsgálat megállapította, hogy a településen az idős, önmaguk ellátására részben képes, segítségre szoruló személyek száma folyamatosan növekszik. A gondozási szükséglet-vizsgálatok alapján javasolta Tamási Város Önkormányzatának a házi segítségnyújtás alapellátás ellátotti létszámának 7 fővel történő emelését a településen 2027. január 1. napjától. Tamási Város Képviselő-testülete a döntést a Társulási Tanács ülését követő legközelebbi ülésén tűzi napirendjére.

A szolgáltatói nyilvántartás bejegyzés módosítása után a székhely településen a házi segítségnyújtás keretében ellátható személyek száma 56 főre emelkedik. A szolgáltatói nyilvántartás bejegyzés módosításának feltétele az előírt szakmai létszám biztosítása, emiatt további 1 fő gondozó foglalkoztatása válik indokolttá. 
Az előterjesztés 1. sz. melléklete tartalmazza az intézmény Szervezeti és Működési Szabályzatát, a 2. sz. melléklete a Szakmai Programot.
Fentiekre tekintettel kérem a határozati javaslat elfogadását.
Határozati javaslat

1. A DÁM Önkormányzati Társulás Társulási Tanácsa megtárgyalta és jóváhagyja a Tamási és Környéke Szociális Központ, Tamási, Nyírfa sor 15. szám alatti Család- és Gyermekjóléti Központ és Szociális Alapszolgáltatási Központ engedélyeshez tartozó házi segítségnyújtásba (személyi gondozásba) bevonható személyek engedélyezett létszámának 7 fővel történő emelését 2027. január 1. napjától.

2. A Társulási Tanács megtárgyalta és a melléklet szerinti tartalommal elfogadja a Tamási és Környéke Szociális Központ SZMSZ-ét és a Szakmai Programját.

3. A Társulási Tanács felkéri elnökét, hogy gondoskodjon a Tolna Vármegyei Kormányhivatal felé a szolgáltató nyilvántartás bejegyzés módosítása céljából az SZMSZ és a Szakmai program benyújtásáról.
Határidő: azonnal
Felelős: a Társulási Tanács elnöke 

Tamási, 2026. október 22.







Porga Ferenc s.k

